Slobožanskės Prometey

Slobožanskės „Prometey“ () – Ukrainos krepšinio klubas, veikęs 2018–2024 m. 

2019–2022 m. komanda žaidė Ukrainos krepšinio superlygoje, aukščiausioje Ukrainos krepšinio lygoje, tačiau dėl Ukrainoje vykstančio karo, kurį sukėlė 2022 m. Rusijos invazija, persikėlė į Latvijos–Estijos krepšinio lygą. 2024 m. klubas nutraukė veiklą, motyvuodamas finansinėmis problemomis. 

 Istorija 
2018 m. rugsėjį Volodymyras Dubinskis ir Pavlas Čuchno įkūrė sporto klubą „Prometey“. Jie planavo sukurti krepšinio ir tinklinio komandas.

2018 m. „Prometey“ prisijungė prie antrosios pagal pajėgumą Ukrainos lygos. 2018 m. spalio 8 d. jie sužaidė pirmąsias rungtynes su „Zolotyi Vik“ ir laimėjo 86:80. Klubas pirmuoju bandymu iškovojo lygos čempiono titulą ir dėl to pateko į Ukrainos superlygą.

Pirmajame Superlygos sezone „Prometey“ užėmė trečiąją vietą, kol sezonas buvo nutrauktas dėl COVID-19 pandemijos. Kitą sezoną klubas prisijungė FIBA Europos taurės turnyro ir debiutavo Europoje.

2021 m. klubas laimėjo pirmąjį Ukrainos superlygos čempionų titulą. Debiutavo FIBA Čempionų lygoje, tačiau turėjo pasitraukti dėl 2022 m. Rusijos invazijos į Ukrainą. Visos klubo komandos buvo išformuotos, o klubo prezidentas Volodymyras Dubinskis pareiškė: „Visi pinigai ir lėšos turi atitekti kariuomenei. Pirmiausia laimėti. Tada visa kita“.

2022 m. birželio 16 d. klubas buvo įtrauktas į 2022–23 m. Europos taurės turnyre dalyvausiančių komandų sąrašą. Nuo tada komanda treniruojasi ir namų rungtynes žaidžia Rygoje.

2022–2023 m. Latvijos–Estijos krepšinio lygoje komanda tapo čempione. Šį rezultatą jie pakartojo ir kitais metais.

2024 m. balandį žiniasklaida pranešė, kad klubas dėl finansinių problemų pasitraukė iš Latvijos–Estijos krepšinio lygos ir Europos taurės. Vėliau komandos vykdomasis direktorius paskelbė, kad klubas nutraukia veiklą.

 Sezonai 
ČempionaiVicečempionaiPakiloAtkrintamosios
SezonasPakopaLygaVietaPerg.Pral.Perg.%AtkrintamosiosKiti turnyraiVyr. treneris„Prometey“2018–192Ukrainos aukštesnioji lyga1-oji262Laimėjo finalą (prieš Rivnę), 3–0–Dmitrijus Markovas2019–201Ukrainos superlyga3-oji168Sustabdyta dėl COVID-19 pandemijos–Kārlis Muižnieks2020–211Ukrainos superlyga3-oji2713Laimėjo finalą (prieš Zaporožę, 3–0)FIBA Europos taurėVitalijus ČernijusRonen Ginzburg2021–221Ukrainos superlyga1-oji251Sustabdyta dėl Rusijos invazijos į UkrainąFIBA Čempionų lygaRonen Ginzburg2022–231Latvijos–Estijos krepšinio lyga1-oji291Laimėjo finalą (Prieš Rygos „VEF“, 77:62)Europos taurėRonen Ginzburg2023–241Latvijos–Estijos krepšinio lyga1-oji264Laimėjo finalą (Prieš Taleno „Kalev“, 91:83)Europos taurėRonen Ginzburg

 Pasiekimai 
 Latvijos–Estijos krepšinio lyga
 : 2022–23, 2023–24 m.
 Ukrainos krepšinio superlyga
 : 2020–21 m.
 Ukrainos aukštesnioji lyga
 : 2018–19, 2023–24 m.

 Išnašos 

Kategorija:Ukrainos krepšinio klubai